Rikunarita-ORG/Wikinium huggingface dataset:
# ڏينھن

**ڏينهن** عام طور تي 24 ڪلاڪن جو ٿيندو آهي۔ پر حقیقت ۾ رات جو دورانيو ڪڍي ڪري باقي حصو ڏينهن آهي ۽ ان جو دورانيو مختلف وقتن ۾ ۽ دنیا جي مختلف علاقن ۾ مختلف هوندو آهي۔ عام استعمال ۾ ڏينهن بشمول رات جي ڏينهن ئي چيو ويندو آهي۔ جيڪو چوويه ڪلاڪن جي برابر شمار ڪيو ويندو آهي، پر ڏينهن سدائين چوويه ڪلاڪن جو نه هوندو آهي اڪثر ڪجهه منٽ ننڍو یا وڏو هوندو آهي.

## حوالا
# فلم

هڪ 16 م۔م۔ جو ايڇ-16 عڪاسو، جيڪو عام طور تي فلمي اسڪولن ۾ استعمال ڪيو ويندو هيو۔
**فلم** (Film)، **جنهن کي مووي يا متحرڪ تصوير (motion picture)** به چيو ويندو آهي، ساڪت تصويرن جو اهڙو سلسلو هوندو  آهي جيڪو پردي (اسڪرين) تي ايئن ڏيکاريو ويندو آهي تہ ان تي متحرڪ هجڻ جو ڌوڪو ٿيندو آهي. مختلف شين کي تسلسل سان گڏ تيز رفتاري سان ڏيکاريو وڃڻ جي ڪري هي بصري ڌوڪو ناظرين کي احساس ڏياريندو آهي ته هو مسلسل متحرڪ شيون ڏسي رهيا آهن. هڪ موشن پڪچر ڪيمرا جي ذريعي اصل منظرن جي عڪس بندي ڪري فلم تخليق ڪئي ويندي آهي. موشن پڪچر ڪيمرا جي ذريعي اصل منظرن جي عڪس بندي؛ تصويرون يا روايتي اينيميشن جي تڪنيڪون استعمال ڪندي ننڍي شبيهن جي عڪس بندي؛ سي جي آءِ ۽ ڪمپيوٽر اينيميشن جي ذريعي؛ يا ان ۾ ڪجهه بعض يا تمام تر تڪنيڪين ۽ ٻيا بصری اثر (Visual Effects) استعمال ڪندي فلم تخليق ڪئي ويندي آهي.

لفظ "سينما" (Cinema) اڪثر فلم، فلمسازي يا فن فلم سازي  جي لاءِ استعمال ڪيو ويندو آهي. سينما جي رائج تعريف جي مطابق، هي خيالن، ڪهاڻين، احساسن، جذبن، خوبصورتي يا ماحول جي بلاغتن جي تجربن جو نقل پيش ڪرڻ جو فن آهي.

فلم سازي جو عمل، فن ۽ صنعت، ٻئي آهي. ابتدا ۾ فلمون پلاسٽڪ جي جھلين تي نقش ڪيون وينديون هيون جن کي مووي پروجيڪٽر جي ذريعي وڏي پردي تي ڏيکاريو ويندو هو. سي جي آئي تي مبني خصوصي اثرن جي استعمال سان فلم تخليق ڪيو وڃڻ جي ڊيجيٽل ذريعن جي استعمال جي طرف اڳڀرائي ٿي. هاڻي عصرِ حاضر جون اڪثر فلمون پروڊڪشن، ورهاست ۽ نمائش، مطلب آغاز کان وٺي ڪري انجام تائين، مڪمل طور تي ڊيجيٽل هونديون آهن.

فلمون مخصوص ثقافت جي تحت تخليق ڪيون  وينديون  آهن ۽ اهي انهن ثقافتن کي پيش ڪرڻ سان گڏوگڏ اُنهن تي اثر انداز به ٿينديون آهن. موجوده دور ۾ فلم کي فن جي هڪ اهم شڪل تصور ڪيو وڃڻ سان گڏوگڏ، تفريح جو مقبول ذريعو ۽ تعليم ۽ شعور پکيڙڻ جو مضبوط ترين ابلاغي ذريعو مڃيو وڃي ٿو. بصري صورت ۾ پيش ڪيو وڃڻ جي ڪري فلم هڪ ڪائناتي ابلاغ جو ذريعو فراهم ڪرن ٿيون. ڪجهه فلمون پنهنجن مڪالمن جي مختلف زبانن ۾ منتقل ڪي وڃڻ (ڊبنگ) يا مڪالمن جو ترجمو ناظرين جي زبان ۾ سب ٽائٽل جي صورت ۾ پيش ڪيو وڃڻ جي ڪري دنيا ڀر ۾ مقبوليت حاصل ڪن ٿيون. ڪجهه حلقن جي طرفان فلمي صنعت تي تشدد جي ترويج ۽ عورتن جي جنسی پهلو کي اجاگر ڪيو وڃڻ  جو الزام به عائد ڪيو وڃي ٿو.

خاص طور تي فلم کي ڪيترن ئي مختلف ھنڌن تي ڏسجي سگھي ٿو جئين سينما، آن لائن يا ڪجھ ويب سائيٽون جيڪي پئيسن سان ۽ مفت فلم بيني جي سروس فراھم ڪن ٿيون. معاوضي جي بنياد تي نيٽ فلڪس (Netflix) سٺي مثال آھي جتي توھان کي تقريبا ھر فلم ملي سگھي ٿي. باقي مفت جي ڳولھا لا توھان کي ڪيترائي لوڪل ذريعا ۽ ويب سائيٽون مليو وڃن جيڪي اھڙي قسم جيون خدمتون بنا ڪنھن فيس يا سبسڪرپشن جي فراھم ڪن ٿيون، جئين يوٽيوب (YouTube)، ڊيلي موشن، Фильмикс HD آرڪائيو ڪيا ويا 2024-11-26 حوالو موجود آهي وي بيڪ مشين. وغيره.

## حوالا
# ڪوريائي ٻولي

| ڪوريائي ٻولي |
| --- |
| فائل:South Korea North Korea location.png |
|
ٻولي ڳالهائيندڙ  | لڳ ڀڳ 81 ملين |
| ٻولي جو خاندان  | ڪورينڪ (Koreanic) |
| لپي | هنگول (Hangul/Chosŏn'gŭl) |
| ٻولي جا ڪوڊ |
| ISO 639-3 | – |

**ڪوريائي ٻولي** (Korean) لڳ ڀڳ 81 ملين ماڻهن جي مادري ٻولي آهي، جيڪي اڪثر ڪورين نسل سان تعلق رکن ٿا. هيءَ ٻولي اتر ۽ ڏکڻ ڪوريا جي قومي ٻولي آهي. ڏکڻ ڪوريا ۾ ان کي **هانگوگو** (Hangugeo) ۽ اتر ڪوريا ۾ **چوسونو** (Chosŏnŏ) چيو ويندو آهي. 21هين صديءَ جي شروعات کان وٺي، ڪورين ثقافت (ڪي-پاپ ۽ ڊراما) جي ڪري هن ٻوليءَ جي مقبوليت سڄي دنيا ۾ وڌي وئي آهي.

## ڳالهائيندڙن جي ورڇ (انگ اکر)

ڪوريائي ٻوليءَ جا ڳالهائيندڙ نه رڳو جزيره نما ڪوريا، پر دنيا جي مختلف حصن ۾ موجود آهن:

| علائقو / ملڪ | لڳ ڀڳ تعداد (ملين ۾) | حيثيت |
| --- | --- | --- |
| ڏکڻ ڪوريا | 51.7 | قومي ٻولي |
| اتر ڪوريا | 25.8 | قومي ٻولي |
| چين | 2.3 | تسليم ٿيل اقليتي ٻولي |
| آمريڪا | 1.1 | لڏپلاڻ ڪندڙ آبادي |
| جپان | 0.4 | تاريخي اقليت |
| مرڪزي ايشيا (ڪوريو-سارم) | 0.2 | اقليتي ٻولي |

## ٻوليءَ جو خاندان ۽ تاريخ

ڪوريائي ٻولي "ڪورينڪ" (Koreanic) ٻولين جي خاندان سان تعلق رکي ٿي، جنهن ۾ جيزو ٻولي (Jejuan) پڻ شامل آهي، پر اهي ٻئي ٻوليون پاڻ ۾ سمجهڻ جهڙيون (mutually intelligible) ناهن. ماهرن جو خيال آهي ته ڪورين ٻوليءَ جو اصل وطن هاڻوڪو منچوريا آهي. ڪورين سماج جي درجي بندي هن ٻوليءَ تي گهرا اثر ڇڏيا آهن، جنهن ڪري هن ۾ گفتگو جا مختلف درجا ۽ تعظيمي لفظ (honorifics) استعمال ٿيندا آهن.

## لکت جو نظام (هنگول)

جديد ڪوريائي ٻولي **هنگول** (Hangul) اسڪرپٽ ۾ لکي ويندي آهي، جيڪو 15هين صديءَ ۾ خاص طور تي هن ٻوليءَ لاءِ تيار ڪيو ويو هو. 20هين صديءَ جي وچ تائين "هانجا" (Hanja - چيني اکر) استعمال ٿيندا هئا، پر هاڻي هنگول بنيادي اسڪرپٽ آهي.

هنگول ۾ 24 بنيادي اکر (jamo) ۽ 27 پيچيده اکر آهن جيڪي بنيادي اکرن مان ٺهن ٿا.

## سکڻ ۾ مشڪلات

آمريڪي دفاعي وزارت موجب، انگريزي ڳالهائيندڙن لاءِ ڪورين ٻولي سکڻ دنيا جي ڏکي ترين ٻولين مان هڪ آهي، جنهن کي عربي ۽ چيني ٻولين سان گڏ مٿئين درجي تي رکيو ويو آهي. هن جو بنيادي سبب ان جي گرامر جي بناوت ۽ تعظيمي نظام آهي.

## وڌيڪ ڏسو

* ڏکڻ ڪوريا
* اتر ڪوريا
* ٻولي

## حوالا